*Šis straipsnis apie įmonę. Apie viešąjį sektorių skaitykite straipsnyje Infrastruktūra.*

| Infostruktūra (valstybės įmonė) |
| --- |
|  |
|  |
| **Įkurta** | 1992 m. |
| **Panaikinta** | {{{Panaikinta}}} |
| **Trumpinys** |  |
| **Tipas** | VĮ |
| **Anksčiau** |  |
| **Jurisdikcija** | LR krašto apsaugos ministerija |
| **Buveinė** | Pilies g. 23/15, Vilnius |
| **Metinis biudžetas** | {{{Metinis biudžetas}}} |
| **Vadovas** | Algimantas Inčius (laik.) |
| **Pavaduotojas** | {{{Pavaduotojas}}} |
| **Darbuotojų** | 58  |
| **Narių skaičius** | {{{Narių skaičius}}} |
| **Biudžetas** | {{{Biudžetas}}} |
| **Aukštesnioji agentūra** | {{{Aukštesnioji}}} |
| **Svetainė** | www.is.lt |
| 
Infolentelė: žiūrėti • aptarti • redaguoti |

„**Infostruktūra**" – valstybinė įmonė, teikianti duomenų perdavimo tinklo paslaugas Prezidentūrai, Seimui, ministerijoms, Valstybės saugumo departamentui, Specialiųjų tyrimų tarnybai ir kitoms institucijoms. Ji yra Saugaus valstybinio duomenų perdavimo tinklo (SVDPT) operatorė, atsakinga už klientų duomenų saugumą nuo informacijos įvesties iki adresato.

Istorija
--------

„Infostruktūra" buvo įkurta 1992 m. Jai buvo pavesta spręsti valstybės ryšių ir informatikos klausimus. 1994–2002 m. buvo eksploatuojamas ir administruojamas Valstybės institucijų kompiuterių tinklas (VIKT), kurio pagrindu 2003 m. pradėtas plėtoti Saugus valstybinis duomenų perdavimo tinklas (SVDPT). Nuo 2004 m. gegužės 14 d. „Infostruktūra" tapo SVDPT operatoriumi. 

2006 m. „Infostruktūros" eksploatuojamam SVDPT tinklui suteikta ir kasmet atnaujinama CERT (*Computer emergency response team*) akreditacija. 2008 m. gegužės 1 d. įkurta Informacijos saugumo incidentų tyrimų grupė SVDPT–CERT.

Įmonė pradėjusi veiklą prie LR Ryšių ir informatikos ministerijos, 1998 m. tapo pavaldi LR valdymo reformų ir savivaldybių reikalų ministerijai, 2001 m. – LR vidaus reikalų ministerijai, 2015 m. – LR susisiekimo ministerijai, o nuo 2017 m. birželio 8 d. – LR krašto apsaugos ministerijai.

Veikla
------

„Infostruktūra" užtikrina telematinių paslaugų infrastruktūros saugumą, teikia SVDPT paslaugas. Jomis naudojasi per 60 proc. valstybės institucijų, tarp kurių LR Seimas, LR Prezidento kanceliarija, LR Vyriausybė, ministerijos, jų departamentai, visos savivaldybės. SVDPT veikia TCP/IP protokolo pagrindu, yra uždaras telekomunikacinis tinklas, atskirtas nuo bendrojo naudojimo tinklų. Tokiu būdu funkcionuoja uždaras elektroninis paštas tarp valstybės institucijų, veikia atskira domenų vardų sistema.

Kritika
-------

Prasta Lietuvos kibernetinio saugumo būklė  lėmė, kad 2016 m. pavasarį „Infostruktūra" patyrė kibernetinę ataką, kuri, ekspertų teigimu, buvo viena didžiausių nepriklausomos Lietuvos istorijoje. Tuomet įmonės saugomam Informacinės visuomenės plėtros komiteto serveriui susidūrus su išpuoliu nukentėjo keliolikos valstybinių institucijų informacinių technologijų sistemos. Vadinamąsias DDoS atakas tuomet patyrė Seimo, prezidentūros, vyriausybės, didžiosios dalies ministerijų, įvairių valstybinių institucijų, tarp jų – Valstybinės mokesčių inspekcijos, Centrinės projektų valdymo agentūros tinklalapiai.

Taip pat skaitykite
-------------------

* Kibernetinio saugumo ir telekomunikacijų tarnyba
* Valstybinė duomenų apsaugos inspekcija
* CERT-LT

Šaltiniai
---------

1. ↑
2. ↑  „Dėl Panaikinamos Valdymo reformų ir savivaldybių reikalų ministerijos funkcijų, teisių, pareigų ir turto perdavimo Vidaus reikalų ministerijai tvarkos patvirtinimo ir įgaliojimų suteikimo". *2000 m. gruodžio 15 d. nutarimas Nr. 1455*. Lietuvos Respublikos Vyriausybė. Nuoroda tikrinta 2024-03-09.
3. ↑  Valstybės institucijų interneto svetainėse — saugumo skylės[neveikianti nuoroda]
4. ↑  Krašto apsaugos ministerija norėtų perimti „Infostruktūros" pavaldumą Archyvuota kopija 2017-04-19 iš Wayback Machine projekto.

Nuorodos
--------

* Oficiali svetainė Archyvuota kopija 2020-05-10 iš Wayback Machine projekto.
* Valstybės įmonės „Infostruktūra" įstatai (2010 m.)